Datum: 22.7.2019

Spoštovani,

posredujemo vam odgovor na vprašanje gospodarskega subjekta za javno naročilo »ODVAJANJE IN ČIŠČENJE ODPADNE VODE NA OBMOČJU VODONOSNIKA LJUBLJANSKEGA POLJA – DEL 3: DOGRADITEV JAVNE KANALIZACIJE V AGLOMERACIJAH NAD 2000 PE V MOL: OBMOČJA ŠT. 3, 9, 13 1. DEL, 14 1. DEL, 18, 20, 21, 23, 24, 25, 26 1. DEL, 31, 37 in 38«, ki smo ga prejeli preko Portala javnih naročil.

VPRAŠANJE:

Spoštovani,  
v popisih pod postavko 5210 - izdelava vodenega vrtanja opredelite premer, zaščitno cev itd. saj se na trenuten opis ne da sestaviti cene.  
lep pozdrav

ODGOVOR:

Ponudnik ima za vse postavke možnost vnosa svoje cene – ni nujno, da uporablja le cenik, saj popis ni zaklenjen, lahko vnese drugačne cene v posamezen popis glede na različne dimenzije glede na projektiran kanal. Prilagamo podatke o zaščitnih ceveh, ki pridejo v poštev na posameznih območjih, na katerih je predvideno vodeno podvrtavanje. Zahteve glede dimenzij zaščitnih cevi so razvidne tudi iz vpogleda v projektno dokumentacijo.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **SIFRA POSTAVKE** | **ULICA** | **SKUPINA\_DEL** | **PODSKUPINA\_DEL** | **POSTAVKA** | **ENOTA** | **KOLICINA** |  |
|  | **192-5201** | Litijska cesta, odsek 1 | 5 KANALIZACIJA - GRADBENA DELA | 5.2 Gradnje - podvrtavanje, podbijanje | 5201 - Izdelava vodenega podvrtavanja. Upoštevan je prevoz in premik garniture, izvedba vrtanja z vsemi potrebnimi deli.  Vključena so vsa zemeljska dela in zaščita vstopne in izstopne gradbene jame. | kpl | 1,00 | Zaščitna cev 400 mm za gravitacijski kanal DN 250. |
|  | **552-5201** | Litijska cesta, odsek 1 - tlačni vod | 5 KANALIZACIJA - GRADBENA DELA | 5.2 Gradnje - podvrtavanje, podbijanje | 5201 - Izdelava vodenega podvrtavanja. Upoštevan je prevoz in premik garniture, izvedba vrtanja z vsemi potrebnimi deli.  Vključena so vsa zemeljska dela in zaščita vstopne in izstopne gradbene jame. | kpl | 1,00 | Zaščitna cev 160 mm za tlačni vod. |
|  | **553-5201** | Sostrska cesta - tlačni vod | 5 KANALIZACIJA - GRADBENA DELA | 5.2 Gradnje - podvrtavanje, podbijanje | 5201 - Izdelava vodenega podvrtavanja. Upoštevan je prevoz in premik garniture, izvedba vrtanja z vsemi potrebnimi deli.  Vključena so vsa zemeljska dela in zaščita vstopne in izstopne gradbene jame. | kpl | 1,00 | Zaščitna cev 160 mm za tlačni vod. |
|  | **554-5201** | Sostrska cesta, Sostrska cesta, odcep 3 | 5 KANALIZACIJA - GRADBENA DELA | 5.2 Gradnje - podvrtavanje, podbijanje | 5201 - Izdelava vodenega podvrtavanja. Upoštevan je prevoz in premik garniture, izvedba vrtanja z vsemi potrebnimi deli.  Vključena so vsa zemeljska dela in zaščita vstopne in izstopne gradbene jame. | kpl | 1,00 | Zaščitna cev 400 mm za gravitacijski kanal DN 250. |
| **68 - 5201** | | Sončna pot | 5 KANALIZACIJA - GRADBENA DELA | 5.2 Gradnje - podvrtavanje, podbijanje | 5201 - Izdelava vodenega podvrtavanja. Upoštevan je prevoz in premik garniture, izvedba vrtanja z vsemi potrebnimi deli.  Vključena so vsa zemeljska dela in zaščita vstopne in izstopne gradbene jame. | kpl | 1,00 | Zaščitna cev 400 mm za gravitacijski kanal DN 250. |
|  |  |  |  |  |  |  |  |  |

VPRAŠANJE:

Pozivamo naročnika, da omogoči, da se referenčni pogoj izkaže z referenco, ki izkazuje gradnjo 15 km javne kanalizacije premera enakega ali večjega od 250 mm, od tega vsaj 1 projekt, daljši od 3 km in 2 javni kanalizacijski črpališči za komunalno odpadno vodo brez dodatnih zahtev v nadaljevanju. Navedena dela namreč po zahtevnosti prevladujejo. Obstoječ pogoj tudi sicer omejuje konkurenco na samo en gospodarski subjekt, zaradi česar bi naročnik, če ne želi ponudniku omogočiti nerazumno visokega monopolnega dobička, moral biti že sam zainteresiran popraviti besedilo referenčnih pogojev. Vztrajanje naročnika pri obstoječih pogojih bomo razumeli kot zlorabo sistema javnega naročanja, katerega cilj ni racionalno izvajanje javnih naročil, ampak sistemsko omogočanje dobičkov točno določenemu ponudniku.   
  
Naročnika pozivamo, da k proučitvi vseh zgoraj navedenih pozivov pristopi resno in s tem omogoči konkurenco v predmetnem postopku. V nasprotnem primeru bomo z zahtevkom za revizijo, kot tudi z drugimi pravnimi sredstvi (obvestilo občinskemu svetu, Računskemu sodišču RS, KPK,) izpodbijali ravnanja naročnika.

ODGOVOR:

Ponudnik lahko referenčni pogoj izpolni sam, skupaj s podizvajalci ali s partnerji v skupni ponudbi.

VPRAŠANJE:

Spoštovani!  
Naročnika pozivamo, da upošteva načelo sorazmernosti, določeno v 8. členu Zakona o javnem naročanju (Ur.l.RS št. 91/2015 in 14/2018) ter bonitetno oceno zniža iz SB6 na vsaj SB7 .  
Znižanje zahteve po bonitetni oceni na SB7 je utemeljeno tudi zaradi dejstva, ker je AJPES pred dnevi objavil posodobljene bonitetne ocene, ki so pri vseh najuspešnejših gradbenih podjetjih nižje za eno stopnjo in to kljub temu, da so ta podjetja v preteklem letu dosegla rekordne prihodke. Tudi iz navedenega je evidentno, da se je AJPES znižanja bonitetnih ocen poslužil zaradi tveganja, da je bil dosežen vrh gradbenega cikla, saj primerljiva podjetja, ki kot registrirano glavno dejavnost nimajo gradbeništva, ohranjajo bonitetno oceno nespremenjeno. Torej je splošno znižanje bonitetnih ocen glede na predhodno leto posledica tveganj v panogi in ne zmanjšane solidnosti podjetja.  
Vse to ima za posledico, da je bonitetna ocena SB6 ob takšnih kriterijih že izrazito nadstandardna. Naročnik lahko iz opisa bonitetnih ocen ugotovi, da je tudi pri SB7 zmožnost ponudnikov za poravnavanje svojih obveznosti še vedno nadpovprečna in da naročnik za vztrajanje pri SB6 nima nobenega tehtnega razloga.  
Z znižanjem bonitetne ocene bo naročnik zagotovil, da se bodo na javno naročilo lahko prijavila uspešna gradbena podjetja z ustreznimi referencami.  
Lep pozdrav

ODGOVOR:

Po navedbah s strani AJPES-a (<https://www.ajpes.si/Bonitetne_storitve/S.BON_AJPES/Bonitetna_lestvica>) bonitetna ocena predstavlja razvrščanje gospodarskih subjektov glede na kreditna tveganja – po domače verjetnost za neplačila. Trenutno je povprečna ocena postavljena na SB7, zato je naročnik kot pogoj postavil malce ostrejšo zahtevo SB6 (vse v skladu z določbami 76. Člena ZJN-3). Naročnik tega pogoja ne bo spreminjal.

VPRAŠANJE:

Spoštovani,  
prosimo vas za objavo projektne dokumentacije.  
lep pozdrav

ODGOVOR:

Naročnik projektne dokumentacije zaradi obsežnosti ne bo objavil in bo vsem zainteresiranim ponudnikom na vpogled na JP VO-KA SNAGA, katere ogled je možen na podlagi predhodnega dogovora s kontaktno osebo.

Kontaktna oseba: Dominik Dežman; elektronska pošta: [dominik.dezman@vokasnaga.si](mailto:dominik.dezman@vokasnaga.si); tel.: 01/58 08 331 oz. 041 377 513.

VPRAŠANJE:

Spoštovani,  
prosimo vas za bolj detajln opis izvedbo pilotov CFA in sicer navedite količino potrebne armature ter objavite projektno dokumentacijo.  
lp

ODGOVOR:

Detajlni opis je razviden v projektni dokumentaciji. Projektna dokumentacija bo na vpogled na JP VO-KA SNAGA, katere ogled je možen na podlagi predhodnega dogovora s kontaktno osebo.

Kontaktna oseba: Dominik Dežman; elektronska pošta: [dominik.dezman@vokasnaga.si](mailto:dominik.dezman@vokasnaga.si); tel.: 01/58 08 331 oz. 041 377 513.

VPRAŠANJE:

Spoštovani,  
prosimo vas za objavo detajlov bivalnih kontejnerjev.  
lep pozdrav

ODGOVOR:

Detajlni opis je razviden v projektni dokumentaciji. Projektna dokumentacija bo na vpogled na JP VO-KA SNAGA, katere ogled je možen na podlagi predhodnega dogovora s kontaktno osebo.

Kontaktna oseba: Dominik Dežman; elektronska pošta: [dominik.dezman@vokasnaga.si](mailto:dominik.dezman@vokasnaga.si); tel.: 01/58 08 331 oz. 041 377 513.

VPRAŠANJE:

Spoštovani,  
predmet javnega naročila vključuje 14 območij za ODVAJANJE IN ČIŠČENJE ODPADNE VODE NA OBMOČJU VODONOSNIKA LJUBLJANSKEGA POLJA   
DEL 3.Predračun je sestavljen na osnovi enotnega cenika za vsa območja.  
Sprašujemo vas, kako naj upoštevamo različne transportne razdalje virov (npr. gramoza) , ki se do posameznih območij lahko zelo razlikujejo.  
Hvala!

ODGOVOR:

Glede na to, da so znane lokacije gradbišč, naj se v postavke, kjer je zajet tudi prevoz ta strošek kot neko povprečje že vključi. Če ponudnikom povprečna cena ni sprejemljiva lahko po posameznih območjih vnesejo drugačne cene na enoto – popis v tem delu ni zaklenjen in ni nujno upoštevanje oziroma vnos cen preko enotnega cenika.

Lepo pozdravljeni!

JAVNI HOLDING Ljubljana, d.o.o.

Sektor za javna naročila